proxectonos/corpus_dominio_legal_administrativo_tmp huggingface dataset:
ORDE do 25 de xuño de 1996 pola que se resolve o concurso público convocado na Orde do 22 de xaneiro de 1996 (DOG do 5 de febreiro), para adxudicación de dúas bolsas para realizar estudios relacionados coa Unión Europea no Colexio de Europa en Bruxes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1996

Por Orde do 22 de xaneiro de 1996, convocáronse dúas bolsas para realizar estudios en temas relacionados coa Unión Europea, no Colexio de Europa en Bruxes.
Na súa virtude, de acordo coa proposta elaborada pola comisión de selección e unha vez que o Colexio
de Europa en Bruxes confirmou a admisión do candidato seleccionado por ela,
DISPOÑO:
Artigo 1º
Conceder a Jesús María Durán Lozano unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes.
Artigo 2º
Declarar deserta a segunda bolsa convocada na Orde do 22 de xaneiro de 1996.
Artigo 3º
Contra a presente disposición, que pon fin á vía administrativa segundo o disposto no artigo 109.C da Lei 30/1992, de réxime xurídico das administracións públicas e do procedemento administrativo común, pódese interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir da entrada en vigor da presente orde, de acordo co disposto nos artigos 57 e seguintes da Lei da xurisdicción contencioso-administrativa.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de xuño de 1996.
Celso Currás Fernández
Conselleiro de Educación e Ordenación Universitaria
4993
CORRECCIÓN de erros.-Orde do 3 de xuño de 1996 pola que se dictan normas para a elección de órganos unipersoais de goberno nos centros públicos de ensino non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1996

Advertidos erros na citada orde, publicada no DOG nº 114 do 11 de xuño de 1996, cómpre efectua-las seguintes correccións:
Na páxina 5.667, no artigo 3.1º; onde di. «... á que se refire o apartado quinto desta orde:», debe dicir: «... á que se refire o apartado 3 deste artigo:».
5056
CORRECCIÓN de erros.-Decreto 267/1996, do 6 de xuño, polo que se aproba a oferta parcial de emprego público correspondente a prazas de determinados corpos/escalas de Administración especial da Comunidade Autónoma de Galicia para 1996 e se modifica o Decreto 265/1993, do 5 de novembro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/07/1996

Advertido erro no devandito decreto, publicado no DOG nº 129, do martes, 2 de xullo de 1996, cómpre face-la seguinte corrección:
-Na páxina 6.492, no artigo único, onde di: «... modificado pola Lei 30/1995, do 10 de abril...», debe dicir: «... modificado pola Lei 3/1995, do 10 de abril...».
5198
RESOLUCIÓN do 19 de xuño de 1996 pola que se convocan unhas xornadas sobre violencia contra a muller, dirixidas ós membros dos corpos e forzas de seguridade.
ACADEMIA GALEGA DE SEGURIDADE — III. OUTRAS DISPOSICIÓNS — 04/07/1996

Dentro dos programas de actividades que a Academia Galega de Seguridade ten previsto realizar no ano 1996, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas, en colaboración co Servicio Galego de Promoción da Igualdade do Home e da Muller da Xunta de Galicia, sobre violencia contra a muller, que deberán desenvolverse conforme as seguintes bases:
Obxectivos.
As xornadas teñen por obxectivos ofrecer ós corpos e forzas de seguridade unha visión o máis ampla posible da problemática dos malos tratos a mulleres, tanto físicos coma psicolóxicos, e informar sobre cales son os medios ó alcance para paliar este problema.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertaran será de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo, acompañada dunha fotocopia do DNI e do carné profesional.
2. O prazo para a presentación de instancias rematará o día 12 de setembro de 1996, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido nas xornadas; o incumprimento deste requisito implicará a non admisión nas mencionadas xornadas.
4. As instancias deberán enviarse á sede da Academia Galega de Seguridade: Rúa de Madrid, 2-4, polígono das Fontiñas, 15703 Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
As xornadas desenvolveranse durante os días 8 e 9 de outubro de 1996, en xornadas de mañá e tarde.
O horario será o seguinte:
Día 8: de 9.30 a 13.30 horas e de 16.15 a 20 horas.
Día 9: de 10 a 14 horas.
Relación de admitidos.
A relación de admitidos publicarase o día 26 de setembro de 1996 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
As xornadas celebraranse no salón de actos da Escola Galega de Administración Pública, sita na Rúa Madrid, 2-4, no polígono das Fontiñas (Santiago de Compostela).
Certificado de asistencia.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificación.
A Academia Galega de Seguridade poderá modifica-lo desenvolvemento das xornadas para adapta-las ás necesidades da Administración e ás continxencias que poidan xurdir.
Santiago de Compostela, 19 de xuño de 1996.
Juan José Fariñas-Ferro Rodríguez
Director xeral da Academia Galega de Seguridade
5037
CORRECCIÓN de erros.-Orde do 18 de xuño de 1996 (DOG do 21) pola que se establecen os postos de traballo docentes dos centros de educación infantil e primaria e educación primaria, así como as vacantes do primeiro ciclo de educación secundaria que corresponde prover por funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/07/1996

Advertidos erros na orde que se indica, cómpre efectua-las correspondentes rectificacións.
Así, na páxina 6.105, onde di: «Localidade: A Coruña-Colexio de Educación Infantil e Primaria San Pedro de Visma 1 posto de traballo de AL», debe dicir, «2 postos de traballo de AL», total postos de traballo 25.
Na páxina 6.105, onde di: «Localidade: A Coruña-Colexio de Educación Infantil e Primaria Juan Fernández Latorre 1 posto de traballo de AL», debe dicir, «2 postos de traballo de AL», total postos de traballo 25.
Na páxina 6.106, onde di: «Localidade: Ferrol-Colexio de Educación Infantil e Primaria de Pazos, 1 posto de traballo de AL», debe dicir, «2 postos de traballo de AL», total postos de traballo, 12.
Na páxina 6.123, onde di: «Localidade: Verín-Colexio de Educación Infantil e Primaria Amaro Refojo, 1 posto de traballo de AL», debe dicir: «2 postos de traballo de AL», total postos traballo 26.
Na páxina 6.135, onde di: «Concello: Coristanco. Localidade: Esfarrapada. Centro: Colexio Rural Agrupado», debe dicir: «Colexio Rural Agrupado Novo Mencer».
Na páxina 6.144, onde di: «Localidade: Bande. Instituto Secundaria de Bande, total de unidades de 1º e 2º ciclo da ESO 4; postos de traballo para funcionarios do corpo de mestres 1 de PT», debe dicir: «total de unidades de 1º e 2º ciclo da ESO 8; postos de traballo para funcionarios do corpo de mestres 1 de LG, 1 de LC, 1 de FI, 1 de CS, 1 de MT, 1 de CN, 0 de EF, 0 de EM e 1 de PT. Total 7».
5073
ORDE do 4 de xuño de 1996 pola que se autoriza o cesamento de actividades, para os niveis de educación infantil primaria/EXB, no centro privado London de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/1996

Examinado o expediente incoado pola titularidade do centro privado London de Ferrol (A Coruña) en solicitude de cesamento de actividades para os niveis de educación infantil primaria/EXB, no dito centro.
Resultando que o antedito centro privado obtivo, para os devanditos niveis educativos, a autorización definitiva por Orde do 27 de novembro de 1967.
Resultando que o expediente foi tramitado regulamentariamente pola Delegación Provincial de Educación e Ordenación Universitaria da Coruña.
Resultando que a devandita delegación provincial elevou proposta favorable sobre a referida petición, achegando o preceptivo informe, así mesmo favorable, da inspección de educación.
Visto o Decreto 133/1995, do 10 de maio, que regula as autorizacións de cesamento de actividades (DOG do 22) e a Orde de 20 de setembro de 1995 (DOG do 15 de decembro), que desenvolve o dito decreto.
Considerando que os alumnos do centro non van atopar problemas de escolarización, polo que a continuidade do ensino non se prexudica.
Esta consellería,
DISPÓN:
Autorizar, de acordo cos informes emitidos, o cesamento de actividades, con efectos de 31 de agosto de 1996, para o niveis de educación infantil e primaria/EXB, no centro privado que se relaciona no anexo da presente orde, quedando nulas as disposicións que autorizan o funcionamento legal dos devanditos niveis no dito centro.
Santiago Compostela, 4 de xuño de 1996.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña.
Concello: Ferrol.
Localidade: Ferrol.
Enderezo: Praza de Serantes.
Denominación: London.
Titular: Alberto Langtry Grandal.
5048
DECRETO 273/1996, do 27 de xuño, polo que se aproba o escudo heráldico e maila bandeira do Concello de Teo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/07/1996

O concello de Teo considerou conveniente adopta-lo seu escudo heráldico e bandeira para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintesete de xuño de mil novecentos noventa e seis,
DISPOÑO:
Artigo 1º
Aproba-lo escudo heráldico do concello de Teo, que quedará organizado do seguinte xeito: de azur, e sobre ondas de prata e azur, unha ponte de prata acompañada, no alto, de dous sabres do mesmo, encabados de ouro e postos en aspa; bordura de gules con trece vieiras de ouro. Ó timbre, coroa real pechada.
Artigo 2º
Aproba-la bandeira do concello de Teo, que quedará organizada do seguinte xeito: sobre pano azul,
dous sabres brancos e encabados de amarelo, resaltados dunha vieira de amarelo.
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5105
RESOLUCIÓN do 21 de xuño de 1996, da Dirección Xeral de Política Financeira e Tesouro, pola que se aproba a modificación dos estatutos e do Regulamento do sistema de designación dos órganos de goberno da Caixa de Aforros Municipal de Vigo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/07/1996

Visto o escrito da Caixa de Aforros Municipal de Vigo, polo que se remite a esta Consellería de
Economía e Facenda certificación acreditativa do acordo da asemblea xeral da devandita entidade, polo que se aproba a modificación de diversos artigos dos estatutos e do Regulamento do sistema de designación dos órganos de goberno da entidade, procede, ó abeiro do previsto no artigo 9.3º da Lei 4/1996, do 31 de maio, e no artigo 8 do Decreto 117/1994, do 4 de marzo, dicta-la seguinte,
RESOLUCIÓN:
Primeiro.
Apróbase a modificación dos artigos 2º, 7º, 13º, 25º, 27º, 30º, 33º e 34º dos estatutos da Caixa de Aforros Municipal de Vigo, ós que se engaden dúas disposicións transitorias, e dos artigos 1º, 7º, 8º, 15º, 16º, 17º, 18º, 19º, 20º, 21º, 22º, 23º, 24º, 25º e 29º do Regulamento do sistema de designación dos órganos de goberno, así como a modificación do seu texto refundido.
Segundo.
De acordo co artigo 4.3º da Lei 4/1994, do 31 de maio, inscríbese no Rexistro de Caixas de Aforros Galegas a devandita modificación.
Santiago de Compostela, 21 de xuño de 1996.
Miguel Ángel Sainero Caballero
Director xeral de Política Financeira e Tesouro
5082
RESOLUCIÓN do 27 de xuño de 1996 pola que se concede a Medalla de Galicia na súas categorías de prata e bronce.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/07/1996

Examinado o expediente relativo á concesión da Medalla de Galicia nas súas categorías de prata e bronce, e visto o dictame emitido pola Comisión Asesora previsto no artigo 3.2º do Decreto 1/1991, do 1 de xaneiro, modificado polo Decreto 137/1992, do 5 de xuño e 166/1995, do 16 de xuño, en virtude das competencias que me confire o referido decreto,
RESOLVÍN:
Concede-la Medalla de Galicia nas súas categorías de prata e bronce ás seguintes persoas e entidades:
-Medallas de prata:
Amigos da Cociña Galega.
Carlos A. Areán González.
Bodegas Joaquín Rebolledo.
Miguel Enrique Cabanela.
Luis Calvo Sanz, S.A. Grupo Calvo.
Dasio Carballeira Tello (a título postumo).
José Manuel Cortizo Soñora.
Shigeichiro Kanamori.
Grupo Leyma.
Metalúrgica Galaica, S.A. (Megasa).
José Luis Pardos Pérez.
Tripulación do Veleiro Sebastián de Ocampo.
Grupo das Forzas Armadas Unidade de Focas 43.
-Medallas de bronce:
José Mª Ballesteros Rúa.
Ramón Berdullas Martínez.
Francisco Calvo Guera (Xan das Canicas).
Manuel Ceide Ríos.
Cooperativa Jesús Nazareno (O Barco de Valdeorras).
Cooperativa Vitivinícola del Ribeiro.
Marcelino Couso Crismán.
José Mª Díaz Fernández.
Ramiro Gordejuela Aguilar.
Leonor Jácome Rodicio.
Darío Lamazares Pena.
Restaurante Cierto Blanco.
Luis Rodríguez Vázquez (a título póstumo).
Manuel Suárez Meijón.
José Mª Vallejo Álvarez.
Santiago de Compostela, 17 xuño de 1996.
Manuel Fraga Iribarne
Presidente
5087
DECRETO 271/1996, do 20 de xuño, polo que se acepta, a beneficio de inventario, a herdanza de Blasinda Rodríguez Garrido.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/07/1996

Con data do 4 de novembro de 1987, Blasinda Rodríguez Garrido outorgou testamento hológrafo polo que a Administración do Estado español ou ente en quen este delegue asume a propiedade de diversos bens para que sexan destinados, na forma que se crea máis conveniente, a recoller e atende-los anciáns desvalidos e abandonados dos distintos concellos que comprende o Partido de Bande.
A Dirección Xeral do Patrimonio do Estado, con base nas transferencias das competencias relativas a servicios sociais á Administración autonómica, informou que o expediente de aceptación debe ser tramitado pola Comunidade Autónoma de Galicia.
Conforme os artigos 17 da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple requirirá decreto do Consello da Xunta de Galicia, a proposta da Consellería de Economía e Facenda e en caso de aceptación de herdanzas,entenderase sempre a beneficio de inventario. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles sobrepasen o seu valor intrínseco; se ben non se
consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, proposta do conselleiro de Economía e Facenda, logo de deliberación do Consello da Xunta de Galicia na súa reunión do día vinte de xuño de mil novecentos noventa e seis,
DISPOÑO:
Artigo 1º
Acéptase, a beneficio de inventario, a herdanza de Blasinda Rodríguez Garrido,nos termos establecidos no testamento hológrafo do 4 de novembro de 1987.
Artigo 2º
Os bens e dereitos adquiridos en cumprimento da disposición testamentaria, destinaranse a beneficio dos anciáns desvalidos e abandonados dos distintos concellos que comprende o partido de Bande (Ourense).
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da aceptación da herdanza no correspondente documento público e á inscrición, se é o caso, dos bens no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
4989
RESOLUCIÓN do 28 de xuño de 1996 pola que se publica o estado de execución do orzamento da Comunidade Autónoma e as súas modificacións e a situación da tesourería e movementos por operacións orzamentarias e extraorzamentarias correspondentes ó primeiro trimestre de 1996.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/07/1996

De acordo co previsto no artigo 117 da Lei 11/1992, do 7 de outubro, de réxime financeiro e presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e á situación da tesourería e movementos por operacións orzamentarias e extraorzamentarias correspondentes ó primeiro trimestre de 1996, que figuran como anexo a esta resolución.
Santiago de Compostela, 28 de xuño de 1996.
José Antonio Orza Fernández
Conselleiro de Economía e Facenda
5088
DECRETO 270/1996, do 27 de xuño, polo que se lle concede a Medalla de Ouro de Galicia ó Museo de Pontevedra.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/07/1996

En atención ós méritos que concorren no Museo de Pontevedra é vontade do goberno galego outorgarlle a súa máis alta distinción.
Polo tanto, e logo de deliberación do Consello da Xunta de Galicia, na súa reunión do día vintesete de xuño de mil novecentos noventa e seis,
DISPOÑO:
Concédeselle a Medalla de Ouro de Galicia ó Museo de Pontevedra.
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5085
RESOLUCIÓN do 18 de xuño de 1996 pola que se nomea a José Carlos Cermeño Iglesias, xerente da Universidade de Vigo.
UNIVERSIDADE DE VIGO — II. AUTORIDADES E PERSOAL — 08/07/1996

Convocada o pasado 26 de xaneiro a provisión mediante libre designación do posto de xerente da Universidade de Vigo, e cumpridos os requisitos esixidos polo artigo 116 da norma estatutaria, no uso das competencias que me recoñecen os artigos 18 da Lei orgánica 11/1983, do 25 de agosto (BOE do 1 de setembro), de reforma universitaria e 97 dos estatutos da Universidade de Vigo (DOG do 22 de outubro de 1993). Este rectorado,
RESOLVEU:
Primeiro.-Prove-lo posto de xerente da Universidade de Vigo polo funcionario José Carlos Cermeño Iglesias con DNI 35.813.421 e pertencente ó corpo técnico da Seguridade Social do grupo de clasificación A.
Segundo.-O cesamento do destino actual do funcionario que obtén praza nesta convocatoria producirase no prazo de tres días contados a partir do seguinte á data de publicación desta resolución.
O prazo para a toma de posesión do destino adxudicado será de tres días a partir do seguinte ó do cesamento, de tratarse da mesma localidade onde actualmente preste servicios o funcionario, ou dun mes se radica en distinta localidade, de conformidade co establecido no artigo 14 do Decreto 93/1991, do 20 de marzo (DOG do 25), de provisión de postos de traballo, promoción profesional e promoción interna.
Terceiro.-O funcionario agora nomeado para ocupar un posto de libre designación poderá ser cesado discrecionalmente, nas condicións previstas no artigo 62.4º da Lei 4/1988, do 26 de maio (DOG do 1 de xuño), da función pública de Galicia na redacción dada pola Lei 4/1991, do 8 de marzo (DOG do 13).
Contra esta resolución que esgota a vía administrativa, poderán os interesados interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ó da súa publicación.
Vigo, 18 de xuño de 1996.
José Antonio Rodríguez Vázquez
Rector da Universidade de Vigo
5233
DECRETO 282/1996, do 12 de xullo, polo que se nomea delegado provincial da Consellería de Educación e Ordenación Universitaria na Coruña a Alberto González Armesto.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/07/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día doce de xullo de mil novecentos noventa e seis,
Nomeo delegado provincial da Consellería de Educación e Ordenación Universitaria na Coruña a Alberto González Armesto.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
5443
DECRETO 279/1996, do 12 de xullo, polo que se nomea a Miguel Fidalgo Areda membro do Consello Asesor de Radio Televisión Española en Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 15/07/1996

De acordo co establecido no artigo 8, apartado 2º, da Lei 10/1983, do 9 de decembro, reguladora do Consello Asesor de Radio Televisión Española en Galicia, de conformidade coa elección efectuada polo Parlamento de Galicia na súa sesión do día 24 de outubro de 1995, e logo do coñecemento do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Nomear membro do Consello Asesor de Radio Televisión Española en Galicia, a Miguel Fidalgo Areda.
De conformidade co disposto no artigo 57.3º da Lei 30/1992, do 26 de novembro, de réxime xurídico das administracións públicas e do procedemento administrativo común, o nomeamento producirá efectos desde a data da elección efectuada polo Parlamento de Galicia.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5446
DECRETO 278/1996, do 12 de xullo, polo que se dispón que cese José Luis Rodríguez García como delegado provincial da Consellería de Educación e Ordenación Universitaria en Pontevedra.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/07/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Que cese José Luis Rodríguez García como delegado provincial da Consellería de Educación e Ordenación Universitaria en Pontevedra, por pasar a outro destino, agradecéndolle os servicios prestados.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
5445
DECRETO 280/1996, do 12 de xullo, polo que se nomea a José Antonio Gestido Carballo membro do Consello Asesor de Radio Televisión Española en Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 15/07/1996

De acordo co establecido no artigo 8, apartado 2º, da Lei 10/1983, do 9 de decembro, reguladora do Consello Asesor de Radio Televisión Española en Galicia, de conformidade coa elección efectuada polo Parlamento de Galicia na súa sesión do día 24 de outubro de 1995, e logo do coñecemento do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Nomear membro do Consello Asesor de Radio Televisión Española en Galicia, a José Antonio Gestido Carballo.
De conformidade co disposto no artigo 57.3º da Lei 30/1992, do 26 de novembro, de réxime xurídico das administracións públicas e do procedemento
administrativo común, o nomeamento producirá efectos desde a data da elección efectuada polo Parlamento de Galicia.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5447
DECRETO 277/1996, do 12 de xullo, polo que se dispón que cese Francisco Pérez Rivas como delegado provincial da Consellería de Educación e Ordenación Universitaria na Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/07/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Que cese Francisco Pérez Rivas como delegado provincial da Consellería de Educación e Ordenación Universitaria na Coruña, por pasar a outro destino, agradecéndolle os servicios prestados.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
5441
DECRETO 281/1996, do 12 de xullo, polo que se nomea presidente do Consello da Xuventude de Galicia a José Antonio Constenla Ramos.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 15/07/1996

Efectuada pola asemblea xeral do Consello da Xuventude de Galicia, na súa sesión do 27 de abril de 1996, a elección do presidente do consello, resulta necesario que, de conformidade co establecido no artigo 18.3º da Lei 271987, do 8 de maio, o Consello da Xuventude de Galicia proceda ó nomeamento daquel en virtude da proposta da devandita asemblea.
Polo exposto, por proposta do conselleiro da Presidencia e Administración Pública, e logo da deliberación do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Nomear a José Antonio Constenla Ramos presidente do Consello da Xuventude de Galicia.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5442
DECRETO 283/1996, do 12 de xullo, polo que se nomea delegado provincial da Consellería de Educación e Ordenación Universitaria en Pontevedra a José Antonio Fraga Boullosa.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/07/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día doce de xullo de mil novecentos noventa e seis,
Nomeo delegado provincial da Consellería de Educación e Ordenación Universitaria en Pontevedra a José Antonio Fraga Boullosa.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
5292
DECRETO 274/1996, do 4 de xullo, polo que se declara de interese público a compatibilidade para o exercicio das actividades da Subdirección Xeral de Asuntos relacionados coa Unión Europea coas de director da oficina da Fundación Galicia-Europa en Bruxelas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/07/1996

A Subdirección Xeral de Asuntos relacionados coa Unión Europea da Consellería de Economía e Facenda ten ó seu cargo, de acordo co artigo 9.3º do Decreto 117/1994, do 4 de marzo, polo que se establece a estructura orgánica da Consellería de Economía e Facenda, modificado polo Decreto 138/1996, do 29 de marzo, exerce-la dirección técnica das actuacións derivadas da participación de Galicia nas organizacións rexionais europeas e nas institucións da Unión Europea (UE), en particular no Comité das Rexións, así como a xestión de todos aqueles asuntos que, relacionados coa UE, requiran dunha actuación coordinada perante a Administración xeral do Estado e, se é o caso, coas institucións comunitarias.
Co fin de consegui-la necesaria fluidez da información sobre a Unión Europea, o cal permitirá a adopción de decisións coa axilidade necesaria para o cumprimento das competencias atribuídas á Xunta de Galicia, considérase oportuno que o titular do devandito posto desenvolva a actividade de coordinación da oficina da Fundación Galicia-Europa en Bruxelas.
De acordo co exposto e co previsto no artigo 3.1º da Lei 53/1984, do 16 de decembro, de incompatibilidades do persoal ó servicio das administracións públicas e as demais disposicións de aplicación, por proposta do conselleiro da Presidencia e Administración Pública, e logo de deliberación do Consello da Xunta de Galicia na súa reunión do día catro de xullo de mil novecentos noventa e seis,
DISPOÑO:
Artigo único.-Declárase de interese público a compatibilidade para o exercicio das actividades da Subdirección Xeral de Asuntos relacionados coa Unión Europea da Consellería de Economía e Facenda coas de director da oficina da Fundación Galicia-Europa en Bruxelas.
Disposición derrogatoria
Queda derrogado o Decreto 215/1994, do 16 de xuño, polo que se declara de interese público a compatibilidade para o exercicio das actividades da Xefatura do Servicio de Asuntos da Unión Europea da Consellería de Economía e Facenda coas de director da oficina da Fundación Galicia-Europa en Bruxelas.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, catro de xullo de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
4974
CORRECCIÓN de erros.-Orde do 14 de maio de 1996 pola que se convoca e se regula o réxime de concesión de axudas a empresas que realicen investimentos, estudios e xestión de residuos industriais dirixidos a mellorar e controla-lo medio ambiente industrial, así como a empresas mineiras ou asociación de empresas para o desenvolvemento de accións encamiñadas a diminuí-la deterioración que as actividades mineiras causan no medio ambiente para o exercicio 1996.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/07/1996

Advertido erro na citada orde publicada no DOG nº 108, do 3 de xuño de 1996, é necesario face-la seguinte corrección:
-Na páxina 5.298, artigo 3º, punto 2, onde di: «As axudas establecidas poderán acadar ata o 75% do investimento subvencionable»; debe dicir: «As axudas establecidas poderán acadar ata o 55% do investimento subvencionable».
-Na páxina 5.299, artigo 6º, punto 2, onde di: «As axudas destinadas ós estudios definidos no apartado anterior poderán acadar ata o 100% do investimento subvencionable», debe dicir: «As axudas destinadas ós estudios definidos no apartado anterior poderán acadar ata o 95% do investimento subvencionable».
5022
ORDE do 16 de outubro de 1996 pola que se recoñece a escola de tempo libre Xaruma.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 16/12/1996

O Decreto 313/1995, do 23 de novembro, que regula o recoñecemento das escolas de tempo libre, establece no seu artigo 3 que o recoñecemento das escolas de tempo libre e a aprobación dos seus programas de formación, correspóndelle á Consellería de Familia, Muller e Xuventude.
Examinado o expediente promovido por Javier Ferreiro Esteban, en nome e representación de Ignacio Valverde Viqueira, no que solicita o recoñecemento e a aprobación dos programas de formación da escola de tempo libre Xaruma, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 313/1995 do 23 de novembro). Por todo isto,
DISPOÑO:
1º) Recoñecerlle á escola de tempo libre Xaruma a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 313/1995, do 23 de novembro.
2º) Ordena-la inscrición da escola de tempo libre Xaruma no rexistro de escolas de tempo libre dependente da Dirección Xeral de Xuventude, correspondéndolle o número G.21.
3º) A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola escola de tempo libre Xaruma, sempre de acordo co establecido no Decreto 313/1995, do 23 de novembro, quedando esta supeditada á supervisión e inspección ordenadas no artigo 3 do dito decreto.
Santiago de Compostela, 16 de outubro de 1996.
Manuela López Besteiro
Conselleira de Familia, Muller e Xuventude
9008
ORDE do 16 de outubro de 1996 pola que se recoñece a escola de tempo libre Baixa Limia.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 16/12/1996

O Decreto 313/1995, do 23 de novembro, que regula o recoñecemento das escolas de tempo libre, establece no seu artigo 3º que o recoñecemento das escolas de tempo libre e a aprobación dos seus programas de formación, correspóndelle á Consellería de Familia, Muller e Xuventude.
Examinado o expediente promovido por Alejandro Castro Vaamonde, en nome e representación do Concello de Muíños, no que solicita o recoñecemento e a aprobación dos programas de formación da escola de tempo libre Baixa Limia, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 313/1995, do 23 de novembro). Por todo isto,
DISPOÑO:
1º) Recoñecer á escola de tempo libre Baixa Limia a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 313/1995, do 23 de novembro.
2º) Ordena-la inscrición da escola de tempo libre Baixa Limia no Rexistro de escolas de tempo libre dependente da Dirección Xeral de Xuventude, correspondéndolle o número G.20.
3º) A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola escola lucense de tempo libre Baixa Limia, sempre de acordo co establecido no Decreto 313/1995 de 23 de novembro, quedando esta supeditada á supervisión e inspección ordenadas no artigo 3º do dito decreto.
Santiago de Compostela, 16 de outubro de 1996.
Manuela López Besteiro
Conselleira de Familia, Muller e Xuventude
9006
RESOLUCIÓN do 20 de novembro de 1996, pola que se modifica o nome da Asociación de Amigos do Camiño de Santiago do Cebreiro que pasa a denominarse Asociación Santo Grial do Cebreiro.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 16/12/1996

Os membros promotores da Asociación de Amigos do Camiño de Santiago do Cebreiro acordaron por unanimidade na súa reunión de carácter extraordinario da asemblea xeral de socios, celebrada o 30 de marzo de 1996, substituí-la súa denominación social de Amigos del Camino de Santiago do Cebreiro pola de Asociación Santo Grial do Cebreiro.
En virtude do referido acordo,
RESOLVO:
Modifica-la denominación da asociación Amigos del Camino de Santiago do Cebreiro que pasará a denominarse Asociación Santo Grial do Cebreiro.
Santiago de Compostela, 20 de novembro de 1996.
Jesús Pérez Varela
Conselleiro de Cultura e Comunicación Social
7751
ORDE do 10 de xuño de 1996 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 12/07/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda e publicadas no Diario Oficial de Galicia.
Para cumprir este mandado e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo adxunto.
2. Estes prezos entenderanse, se é o caso, co IVE incluído.
Santiago de Compostela, 10 de xuño de 1996.
Jesús Pérez Varela
Conselleiro de Cultura e Comunicación Social
ANEXO
-Xesús Ferro Couselo. Día das letras galegas 1996: 606 ptas.
-Breve forma de confesión: 3.000 ptas.
-Quiroga Palacios: 750 ptas.
-Pascual Veiga: 750 ptas.
-Vicente Risco: 750 ptas.
5288
CORRECCIÓN de erros.-Orde do 26 de xuño de 1996 pola que se establecen normas de admisión de alumnos nos centros docentes dependentes da Consellería de Pesca, Marisqueo e Acuicultura, para o curso académico 1996-1997.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 12/07/1996

Advertida omisión na devandita orde publicada no DOG nº 134, do martes, 9 de xullo de 1996, cómpre engadi-lo Anexo II.
4260
CORRECCIÓN de erros.-Orde do 2 de xullo de 1996 sobre axudas ós estudios náutico e marítimo-pesqueiros nos centros docentes dependentes da Consellería de Pesca, Marisqueo e Acuicultura, para o curso académico 1996-1997.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 22/08/1996

Advertido erro na devandita orde, publicada no DOG nº 149, do 31 de xullo de 1996, cómpre face-la oportuna corrección:
Na páxina 7.318, no artigo 10.2º, onde di: «... no prazo dun mes, contado a partir...», debe dicir: «... no prazo de dous meses, contados a partir...».
96-4482
RESOLUCIÓN do 30 de xullo de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/1085/96, interposto pola Asociación Sindical Galega de Matronas.
SERVICIO GALEGO DE SAÚDE — III. OUTRAS DISPOSICIÓNS — 26/08/1996

Notificóuselle á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1085/96, interposto pola Asociación Sindical Galega de Matronas contra o Decreto 161/1996, do 25 de abril (DOG nº 94, do 14 de maio), polo que se modifican determinados preceptos do Decreto 200/1993, do 29 de xullo, de ordenación da atención primaria na Comunidade Autónoma de Galicia.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento, que son emprazadas para que poidan comparecer en forma nos autos na sección primeira da referida sala no prazo de nove días.
Santiago de Compostela, 30 de xullo de 1996.
Valeriano Martínez García
Director xeral de Recursos Humanos
6226
CORRECCIÓN de erros.-Decreto 324/1996, do 26 de xullo, polo que se aproba o Regulamento orgánico dos institutos de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 30/08/1996

Advertido erro no devandito decreto, publicado no DOG nº 156, do venres, 9 de agosto de 1996, cómpre face-la oportuna corrección:
-Na páxina 7.619, 2º columna, no artigo 113º onde di: «b) Establecemento e desenvolvemento de actividadparticipación de tódolos profesores e profesoras e so», debe dicir: «Establecemento e desenvolvemento de actividades culturais e deportivas no instituto».
96-6376
ORDE do 26 de xullo de 1996 pola que use fixan os prezos de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/08/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó publico de diversas publicacións editadas por esta conselelría e que se relacionan no anexo.
2. Estos prezos entenderanse con IVE incluído.
Santiago de Compostela, 26 de xullo de 1996.
José María Hernández Cochón
Conselleiro de Sanidade e Servicios Sociais
ANEXO I
1. Manual de xestión de laboratorios de análises clínicos/Bioquímica clínica: 1.260 ptas.
2. Manual de xestión de laboratorios de análisis clínicos/Bioquímica clínica: 1.260 ptas.
3. Conxunto mínimo básico de datos en hospitais do Sergas: 2.500 ptas.
4. Manual de organización do servicio de compras e subministracións para hospitais do Sergas: 820 ptas.
5. Experiencias de traballo comunitario en Galicia: 1.200 ptas.
6018
ORDE do 24 de xullo de 1996 pola que se aproba o cambio de dominio mortis-causa da batea Bemeso XII.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/08/1996

Visto o expediente incoado por Mª del Carmen Lamosa García e Hijos, no que solicita o cambio de dominio mortis-causa da batea de cultivo de mexillón denominada Bemeso XII, outorgada pola orde ministerial do 2-10-1995 (BOE nº 236), situada na cuadrícula nº 79, do polígono A de Bueu, rematando a concesión o 2-10-2005, e do que era titular José Ramón de la Torre Estévez e Mª del Carmen Lamosa García.
Tendo en conta o informado polo Servicio Xurídico e de Planificación e de conformidade co sinalado
no artigo 59 da Lei 6/1993, do 11 de maio, de pesca de Galicia e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros abintestato, a relación de bens debidamente liquidada de impostos e o caderno particional da herdanza, esta consellería tivo a ben acceder ó solicitado, declarando titular da concesión administrativa e do viveiro do que se trata, nas mesmas condicións cás expresamente consignadas na orde ministerial de outorgamento, a favor de Mª del Carmen Lamosa García, José Manuel de la Torre Lamosa, Mª Dolores de la Torre Lamosa e Alejandro de la Torre Lamosa.
Os novos titulares subróganse no prazo, dereitos e obrigas do anterior, así como queda obrigado a observa-las disposicións en vigor sobre este particular.
Vigo, 24 de xullo de 1996.
P.D. (Orde 27-6-1990)
José M. Gabeiras Vérez
Delegado territorial de Vigo (Pontevedra)
6068
ORDE do 24 de xullo de 1996 pola que se aproba o cambio de dominio mortis-causa da batea San Martín I.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/08/1996

Visto o expediente incoado por Mª del Carmen Lamosa García e Hijos, no que solicita o cambio de dominio mortis-causa da batea de cultivo de mexillón denominada San Martín I, outorgada pola orde ministerial do 8-11-1972 (BOE nº 287), situada na cuadrícula nº 31, do polígono A de Bueu, rematando a concesión o 8-11-2002, e do que era titular José Ramón de la Torre Estévez e Mª del Carmen Lamosa García.
Tendo en conta o informado polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros abintestato, a relación de bens debidamente liquidada de impostos e o caderno particional da herdanza, esta consellería tivo a ben acceder ó solicitado, declarando titular da concesión administrativa e do viveiro do que se trata, nas mesmas condicións cás expresamente consignadas na orde ministerial de outorgamento, a favor de Mª del Carmen Lamosa García, José Manuel de la Torre Lamosa, Mª Dolores de la Torre Lamosa e Alejandro de la Torre Lamosa.
Os novos titulares subróganse no prazo, dereitos e obrigas do anterior, así como queda obrigado a observa-las disposicións en vigor sobre este particular.
Vigo, 24 de xullo de 1996.
P.D. (Orde 27-6-1990)
José M. Gabeiras Vérez
Delegado territorial de Vigo (Pontevedra)
9606155
RESOLUCIÓN do 29 de xullo de 1996, da Secretaría Xeral e do Patrimonio da Consellería de Economía e Facenda, pola que se emprazan as partes interesadas no recurso contencioso-administrativo 01/0000917/1996, interposto por Beatriz Nogueira Castro e outros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/08/1996

Para os efectos de dar cumprimento ó solicitado polo secretario da Sala do Contencioso-Administrativo, sección primeira, do Tribunal Superior de Xustiza de Galicia, en relación co recurso contencioso-administrativo número 01/0000917/1996, interposto por Beatriz Nogueira Castro, Milagros Veiras Miranda, Carmen Sánchez Corral, Pilar Aurora Vidal Bernal, Pilar Val Silva, Ana Mª Lanza Gándara, Ana Isabel Filloy Lorenzo, Amparo Vázquez Alcaraz, Presentación Hermida Barreiro, Montserrat Negro García, Mª Jesús Fociños Frade, Luz Sánchez Cajaraville, Carmen Beceiro Díaz, Fernando Rodríguez Vilariño, José Fernando Rodríguez Montoiro, Mª José Varela Barreiro e Pilar de la Torre Pantoja, contra silencio administrativo a recurso ordinario interposto contra certificación expedida polo xefe do servicio de Xestión de Persoal sobre acreditación de méritos para efectos de con
vocatoria de proceso selectivo de ingreso no corpo de administrativos da Xunta de Galicia, esta consellería resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no citado expediente, as que se empraza para que poidan comparecer en autos no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 29 de xullo de 1996.
Emilio Álvarez Rey
Secretario xeral e do Patrimonio da Consellería de Economía e Facenda
9605926